Diari Oficial de la Generalitat Valenciana


Sumari del DOGV 6026, del 02-06-2009 (2009/6125)

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 16.000 m² de superfície, situada a Elx, avinguda del Baix Vinalopó, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6125


Data del document
:   22-05-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Elx
    * propietat immobiliària
    * cultura regional
    * transmissió de la propietat

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 16.000 m² de superfície, situada a Elx, avinguda del Baix Vinalopó, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària. [2009/6125]  
L'Ajuntament d'Elx, mitjançant Acord de la Junta de Govern local el dia 3 de juliol de 2008, va acordar la cessió gratuïta a la Generalitat de la parcel·la de la seua propietat, de 16.000 m² de superfície, situada a l'avinguda del Baix Vinalopó de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un institut d'educació secundària.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Elx de la parcel·la de 16.000 m² de superfície, situada a l'avinguda del Baix Vinalopó de la dita població, que confronta: nord, amb equipament educatiu SED 2 i avinguda Baix Vinalopó abans PRV2 i circumval·lació sud; sud, avinguda de Don Bosco abans PRV3 carretera de Matola; est, avinguda Baix Vinalopó abans PRV2 i circumval·lació sud i avinguda de Don Bosco abans PRV3 carretera de Matola; i oest, amb SRV 1 carrer 1 amb SID 5 i amb equipament educatiu SED 2.  
Consta inscrita en el Registre de la Propietat d'Elx 1 al tom 1750, llibre 1359, foli 200, finca 80800, inscripció 1ª.  
Referència cadastral: pendent de regularització cadastral.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Elx, s'efectua amb la condició de destinar l'immoble a la construcció d'un institut d'educació secundària, i amb subjecció al que disposa l'article 37 de la Llei 14/2003, de Patrimoni de la Generalitat.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 22 de maig de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.